**Fredrik Kent Erik Karlström** (s. 12. tammikuuta 1998 Tukholma, Ruotsi) on ruotsalainen jääkiekkoilija, joka pelaa SHL-joukkue Växjö Lakers HC:ssä lainalla NHL-seura Dallas Starsista. Hän on pelipaikaltaan keskushyökkääjä, mutta Karlström osaa pelata myös laidassa.

Ura
---

### Seuraura

Karlström on Trångsunds IF:n kasvatti. Hänen isänsä Kent valmensi Fredrikiä seuran J18-junioreissa kaudella 2012–2013. Karlström debytoi samalla kaudella vain 14-15-vuotiaana Trångsundin miesten joukkueessa Ruotsin neljänneksi korkeimmalla sarjatasolla maan II-divisioonassa. Kaudella 2013–2014 hän jatkoi isänsä valmennuksessa IFK Täbyn U16-junioreissa. Karlström pelasi osan kaudestaan myös seuran J18-junioreissa, joita hän oli nostamassa kauden päätteeksi J18 Elitiin.

Kaudeksi 2014–2015 Karlström siirtyi AIK IF:n J18-junioreihin. Hän voitti J18 Elitissä joukkueen sisäisen pistepörssin tehoilla 18+26=44. Karlström sijoittui lukemalla +34 koko sarjan tehotilastossa toiseksi edellään vain Luleå HF:n Viktor Grahn. Kaudella 2015–2016 hän oli 13 osumallaan AIK:n kolmanneksi paras maalintekijä Emil Leijonin kanssa. Pudotuspeleissä Karlström jakoi viidellä osumallaan joukkueen sisäisen maalipörssin voiton Max Lindholmin kanssa. Hän voitti myös AIK:n sisäisen tehotilaston lukemalla +11. 17-vuotias Karlström debytoi kauden aikana myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi kaksi runkosarjaottelua.

Dallas Stars varasi Karlströmin kolmannella kierroksella 90. pelaajana NHL:n varaustilaisuudessa 2016. Kausi 2016–2017 oli hänelle ensimmäinen kokonainen miesten peleissä: Karlström teki AIK:ssa 45 runkosarjaottelussa tehot 9+15=24 ja seitsemässä SHL:n nousukarsintasarjan ottelussa yhden maalin. Hän vahvisti myös seuran J20-junioreita, jossa Karlström voitti J20 SuperElitin pronssia.

Kaudeksi 2017–2018 Karlström siirtyi kaksivuotisella sopimuksella SHL-joukkue Linköping HC:hen. Hän teki SHL-debyyttinsä runkosarjan avauskierroksella 16. syyskuuta 2017 vieraissa Färjestad BK:ta vastaan. Karlström sai ottelussa jääaikaa 6.11 minuuttia. Hän keräsi myös yhden kahden minuutin jäähyn koukkaamisesta. SHL-uransa avausmaalin Karlström teki 24. lokakuuta 2017 vieraissa Rögle BK:ta vastaan. Kaikkiaan hänen tulokaskautensa toi 35 runkosarjaottelussa tehot 2+3=5. Kaudella 2018–2019 Karlström teki SHL:n runkosarjassa 45 ottelussa tehot 4+6=10. Hän voitti liigan alivoimamaalipörssin kahdella osumallaan. Karlström pelasi kauden aikana myös kuusi ottelua lainalla AIK IF:ssä, jonne Linköping lainasi hänet kahdeksi viikoksi marraskuussa 2018. Kaudeksi 2019–2020 Karlström siirtyi kaksivuotisella sopimuksella Växjö Lakers HC:n riveihin. Hän teki SHL:n yhden kauden piste-ennätyksensä tehoilla 10+10=20.

Toukokuun 2020 lopulla Karlström teki kaksivuotisen tulokassopimuksen Dallas Starsin kanssa vain muutama tunti ennen hänen NHL-varauksensa umpeutumista. Pari päivää myöhemmin hänen vahvistettiin pelaavan kauden 2020–2021 vielä lainalla Växjö Lakersin SHL-joukkueessa.

Kesäkuussa 2022 Karlström solmi vuoden ja arvoltaan 750 000 dollarin sopimuksen Starsin kanssa.*lähde?*

### Maajoukkueura

Karlström pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi hopeaan. Yhteensä hän on pelannut 32 nuorten maaottelua.

Muuta
-----

Karlströmin isä Kent pelasi yhden Elitserien-ottelun AIK:ssa kaudella 1980–1981 ja hän on sittemmin pelannut ja valmentanut Ruotsin alemmissa sarjoissa. Fredrikin serkut Marcus ja David Karlström pelaavat myös jääkiekkoa. Marcus pelaa puolustajana ja David pelaa hyökkääjänä Allsvenskan-joukkue Almtuna IS:ssä. Marcuksella on myös Winnipeg Jetsin NHL-varaus vuodelta 2013.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Trångsunds IF | J18 Div.1 | 30 | 15 | 21 | 36 | 12 | – | – | – | – | – |
|  | Trångsunds IF | J20 Div.1 | 1 | 0 | 0 | 0 | 0 | – | – | – | – | – |
|  | Trångsunds IF | Ruotsi II | 2 | 0 | 0 | 0 | 0 | – | – | – | – | – |
| 2013–2014 | IFK Täby | U16 Div.1 | 22 | 10 | 16 | 26 | 16 | – | – | – | – | – |
|  | IFK Täby | U16 SM | 3 | 1 | 0 | 1 | 2 | – | – | – | – | – |
|  | IFK Täby | J18 Div.1 | 13 | 2 | 9 | 11 | 0 | – | – | – | – | – |
| 2014–2015 | AIK IF | J18 Elit | 22 | 18 | 26 | 44 | 8 | – | – | – | – | – |
|  | AIK IF | J18 Allsv. | 18 | 2 | 15 | 17 | 4 | 2 | 1 | 0 | 1 | 0 |
|  | AIK IF | SuperElit | – | – | – | – | – | 1 | 0 | 0 | 0 | 2 |
| 2015–2016 | AIK IF | J18 Elit | 8 | 7 | 12 | 19 | 6 | – | – | – | – | – |
|  | AIK IF | J18 Allsv. | 1 | 4 | 0 | 4 | 0 | – | – | – | – | – |
|  | AIK IF | SuperElit | 44 | 13 | 20 | 33 | 16 | 6 | 5 | 6 | 11 | 4 |
|  | AIK IF | Allsvenskan | 2 | 0 | 0 | 0 | 2 | – | – | – | – | – |
| 2016–2017 | AIK IF | SuperElit | 1 | 0 | 0 | 0 | 0 | 5 | 3 | 4 | 7 | 0 | JMM | 7 | 1 | 2 | 3 | 0 |
|  | AIK IF | Allsvenskan | 45 | 9 | 15 | 24 | 4 | – | – | – | – | – |
| 2017–2018 | Linköping HC | SuperElit | 4 | 2 | 0 | 2 | 4 | – | – | – | – | – | JMM | 7 | 0 | 3 | 3 | 6 |
|  | Linköping HC | SHL | 35 | 2 | 3 | 5 | 6 | – | – | – | – | – |
| 2018–2019 | Linköping HC | SHL | 45 | 4 | 6 | 10 | 8 | – | – | – | – | – |
|  | AIK IF | Allsvenskan | 6 | 1 | 1 | 2 | 4 | – | – | – | – | – |
| 2019–2020 | Växjö Lakers HC | SHL | 52 | 10 | 10 | 20 | 6 | – | – | – | – | – |
| 3 kautta | yhteensä | SHL | 132 | 16 | 19 | 35 | 20 | – | – | – | – | – |
| 3 kautta | yhteensä | Allsvenskan | 53 | 10 | 16 | 26 | 10 | – | – | – | – | – |

Lähteet
-------

* Fredrik Karlström The Internet Hockey Databasessa (englanniksi)
* Fredrik Karlström Eurohockey-sivustolla (englanniksi)
* Fredrik Karlström *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Fredrik Karlström *Elite Prospects*. Everysport Media Group AB.  (englanniksi)
2. ↑  Elite Prospects - AIK J18 *eliteprospects.com*. Everysport Media Group. Viitattu 3.6.2020. (englanniksi)
3. ↑  Elite Prospects - J18 Elit Stats 2014-2015 *eliteprospects.com*. Everysport Media Group. Viitattu 3.6.2020. (englanniksi)
4. ↑  Elite Prospects - AIK J18 *eliteprospects.com*. Everysport Media Group. Viitattu 3.6.2020. (englanniksi)
5. ↑  Pettersson, Gustaf: Säsongens första nyförvärv är klart! *lhc.eu*.  5.4.2017. Linköping Hockey Club AB. Viitattu 11.1.2018. (ruotsiksi)
6. ↑  Färjestads Steen iskall när det avgjordes *SHL.se*.  16.9.2017. SHL AB. Viitattu 11.1.2018. (ruotsiksi)
7. ↑  Hägerfelth, Lo: Linköping körde över Rögle *aftonbladet.se*.  24.10.2017. Aftonbladet Hierta AB. Viitattu 11.1.2018. (ruotsiksi)
8. ↑  AIK lånar in Fredrik Karlström *aikhockey.se*.  17.11.2018. AIK Ishockey AB. Viitattu 3.6.2020. (ruotsiksi)
9. ↑  Toresson, Carolina: Center klar för Växjö Lakers *vaxjolakers.se*.  8.4.2019. Växjö Lakers Idrott AB. Viitattu 3.6.2020. (ruotsiksi)
10. ↑  Stars sign forward Fredrik Karlstrom to two-year, entry-level contract *nhl.com/stars*.  1.6.2020. FRISCO, Texas:  Dallas Stars. Viitattu 3.6.2020. (englanniksi)
11. ↑  Kågström, Rasmus: "Jag känner mig inte färdig med SHL" *Hockeysverige.se*.  2.6.2020. NewsMe. Viitattu 3.6.2020. (ruotsiksi)
12. ↑  Kent Karlström *Elite Prospects*. Everysport Media Group AB.  (englanniksi)
13. ↑  David Karlström *Elite Prospects*. Everysport Media Group AB.  (englanniksi)
14. ↑  Marcus Karlström *Elite Prospects*. Everysport Media Group AB.  (englanniksi)